CELEX: 32016D1637
Language: et
Date: 2016-09-06 00:00:00
Title: Poliitika- ja julgeolekukomitee otsus (ÜVJP) 2016/1637, 6. september 2016, Euroopa Liidu sõjalise operatsiooni alustamise kohta Vahemere lõunapiirkonna keskosas (EUNAVFOR MED SOPHIA), millega aidatakse kaasa ÜRO relvaembargo rakendamisele Liibüa ranniku lähedal avamerel (EUNAVFOR MED/4/2016)

10.9.2016   
            
            
               ET
            
            
               Euroopa Liidu Teataja
            
            
               L 243/14
            
         POLIITIKA- JA JULGEOLEKUKOMITEE OTSUS (ÜVJP) 2016/1637,
   6. september 2016,
   Euroopa Liidu sõjalise operatsiooni alustamise kohta Vahemere lõunapiirkonna keskosas (EUNAVFOR MED SOPHIA), millega aidatakse kaasa ÜRO relvaembargo rakendamisele Liibüa ranniku lähedal avamerel (EUNAVFOR MED/4/2016)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 18. mai 2015. aasta otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA), (1) eriti selle artiklit 2b ja artikli 6 lõiget 1,
   ning arvestades järgmist:
   
               (1)
            
            
               Nõukogu otsusega (ÜVJP) 2016/993, (2) millega muudeti otsust (ÜVJP) 2015/778, lisati nimetatud otsusele artikkel 2b eesmärgiga anda operatsioonile EUNAVFOR MED SOPHIA tugiülesanne aidata kaasa teabe jagamisele ja ÜRO relvaembargo rakendamisele Liibüa ranniku lähedal avamerel.
            
         
               (2)
            
            
               Vastavalt otsuse (ÜVJP) 2015/778 artikli 2b lõikele 2, kui poliitika- ja julgeolekukomitee otsustab, et vajalikud tingimused on täidetud, hakkab EUNAVFOR MED SOPHIA kokkulepitud operatsioonipiirkonnas kaasa aitama ÜRO relvaembargo rakendamisele Liibüa ranniku lähedal avamerel, kontrollides Liibüasse suunduvaid või sealt lahkuvaid laevu, mille puhul on põhjendatud alus arvata, et nendega veetakse relvi või seonduvat varustust Liibüasse või Liibüast, rikkudes nii otseselt või kaudselt Liibüa suhtes kehtestatud relvaembargot, ning võttes asjakohaseid meetmeid selliste esemete kinnipidamiseks ja kõrvaldamiseks, sealhulgas suunates sellised laevad ja nende meeskonnad ümber selliseks kõrvaldamiseks sobivasse sadamasse sadamariigi nõusolekul, kooskõlas asjakohaste ÜRO Julgeolekunõukogu resolutsioonide, sealhulgas ÜRO Julgeolekunõukogu resolutsiooniga 2292 (2016).
            
         
               (3)
            
            
               ELi operatsiooni ülem on poliitika- ja julgeolekukomiteele kinnitanud, et vajalikud tingimused selle tugiülesande täitmise alustamiseks on täidetud.
            
         
               (4)
            
            
               Operatsioonil EUNAVFOR MED SOPHIA peaks seega lubama alustada kaasa aitamist ÜRO relvaembargo rakendamisele Liibüa ranniku lähedal avamerel kokkulepitud operatsioonipiirkonnas, nagu on ette nähtud otsuse (ÜVJP) 2015/778 artiklis 2b.
            
         
               (5)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   EUNAVFOR MED SOPHIA alustab kaasa aitamist ÜRO relvaembargo rakendamisele Liibüa ranniku lähedal avamerel kokkulepitud operatsioonipiirkonnas, nagu on ette nähtud otsuse (ÜVJP) 2015/778 artiklis 2b.
   Artikkel 2
   Käesolev otsus jõustub selle vastuvõtmise päeval.
   
      Brüssel, 6. september 2016
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 122, 19.5.2015, lk 31.
   
      (2)  Nõukogu 20. juuni 2016. aasta otsus (ÜVJP) 2016/993, millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA) (ELT L 162, 21.6.2016, lk 18).